Document ID: /roh_data/filtered/fineweb-2-filterrobots_roh.jsonl.gz/10528

Mandats en cussegls d'administraziun, presidis da fundaziuns ed autras occupaziuns supplementaras, portan a parlamentaris per part grondas entradas supplementaras. En il medem mument fan ellas part da la tradiziun dal parlament da milissa en Svizra. Quai vul l'iniziativa parlamentara da Beat Rieder, cusseglier dals chantuns da la PCD uss midar.
En il futur duajan mandats mo pli vegnir acceptads sche parlamentaris avevan quels gia in onn avant ch'els èn daventads commembers d'ina cumissiun. Novs mandats duajan mo vegnir acceptads sch'els portan pli pauc che 5'000 francs gudogn. Cun l'iniziativa vul Rieder evitar che conflicts d'interess blocheschan il process politic.
RR novitads 17:00